Per Christiansen
Store norske leksikon,Kunst og estetikk,Bildende kunst,Samtidskunst,Norsk samtidskunst
Per Christiansen er en norsk maler. Han ble utdannet ved Statens Håndverks- og Kunstindustriskole og Statens Kunstakademi i Oslo.
Christiansen har utført fotorealistiske malerier hvor det glimter i stålrør, plast, speilglass og teknologi. Han har laget flere motiver fra moderne reiseliv, som Til/fra (1971) i Nasjonalmuseet. Senere har han hentet motiver fra idrett, for blant annet å vise dynamikken i en voldsom fysisk aktivitet: Løper og kamp (1976).Den detaljskarpe utførelsen fra de tidlige bildene ble etter hvert erstattet av en mykere malemåte, men han har stadig vært opptatt av menneskekroppen i bevegelse, gjerne malt i serier på store lerreter. Det fortellende element er et vesentlig trekk i hans bilder. Han maler også landskapsmotiver. Les mer i Store norske leksikon norsk kunsthistorie